ປະຊາຊົນ ກໍາປູເຈຍ ພາກັນໄວ້ທຸກ ໃຫ້ມື້ລາງ ກະສັດ ສີຫະນຸ (ວີດີໂອ)
ປະຊາກອນກໍາປູເຈຍ ກໍາລັງຕຽມພິທີຮັບຫີບສົບຂອງສະເດັດເຈົ້າ ສີຫະນຸ ຈາກປະເທດຈີນ ທີ່ຈະນໍາມາສະທິດໄວ້ທີ່ ພະລາດສະວັງ ເປັນເວລາສາມເດືອນກ່ອນ ພິທີ່ວາງເພີງ
ຊາວກໍາປູເຈຍ ພາກັນໄວ້ອາໄລເປັນມື້ທີ່ສອງໃນວັນອັງຄານ ໃຫ້ແກ່ມື້ ລາງກະສັດ ຊຶ່ງເປັນທີ່ຮັກແລະຫວງແຫນຂອງປະ ຊາຊົນ ສະເດັດເຈົ້າ ນະໂຣດົມ ສີຫະນຸໃນຂະນະທີ່ພວມມີ ການກະກຽມເພື່ອນໍາເອົາສົບຂອງ ພະອົງ ມາຈາກປະເທດຈີນ ພວກໄວ້ທຸກທີ່ພາກັນຮ້ອງໄຫ້ ໄດ້ນໍາເອົາດອກໄມ້ທູບທຽນໄປປະໄວ້ຢູ່ນອກພະລາດຊະວັງ ໃນນະຄອນຫລວງຂອງກໍາປູເຈຍ ແລ້ວຫຼັງຈາກ ນັ້ນກໍພາກັນສວດມົນໃຫ້ແກ່ບຸກຄົນ ທີ່ເຂົາເຈົ້າຮ້ອງວ່າ “ເປັນພະລາດ ຊະບິດາຂອງກະສັດ” ທີ່ໄດ້ສິ້ນພະຊົນດ້ວຍຫົວໃຈວາຍ ທີ່ກຸງປັກກິ່ງ ໃນວັນຈັນວານນີ້ ພະໂອຣົດຂອງພະອົງ ເຈົ້ານະໂຣດົມ ສີຫະມຸນີ ແລະນາຍົກລັດຖະມົນ ຕີກຳປູເຈຍ ທ່ານ Hun Sen ໄດ້ເດີນທາງໄປຍັງກຸງປັກກິ່ງ ເພື່ອອັນ ເຊີນເອົາສົບຂອງພະອົງບັນຈຸໃສ່ໂລງ ຄຳ ສົບຂອງເຈົ້າສີຫະນຸ ຈະຖືກນຳໄປດອຍໄວ້ທີ່ພະລາດຊະວັງເປັນເວລາສາມເດືອນກ່ອນທີ່ຈະຖວາຍ ພະເພີງ ຕາມພິທີທາງພຸດທະສາສະໜາ ນາຍົກລັດຖະມົນຕີຈີນ ທ່ານ Wen Joabao ແມ່ນຜູ້ນຶ່ງຢູ່ໃນບັນດາ ແຂກທີ່ໄປໄວ້ອາໄລໃຫ້ແກ່ເຈົ້າສີຫະນຸ ໃນວັນອັງຄານມື້ນີ້ ໂດຍຮ້ອງ ພະອົງວ່າ “ເປັນເພື່ອນເກົ່າແກ່ຂອງປະຊາຊົນຈີນ ” ນອກຈາກນັ້ນແລ້ວ ສານສະແດງຄວາມເສົ້າສະຫລົດໃຈພວມລັ່ງໄຫຼ ຈາກທົ່ວໂລກໄປຍັງກຳປູເຈຍ ສະຫະລັດທີ່ມີສ່ວນຊ່ວຍໃນການໂຄ່ນລົ້ມເຈົ້າສີຫະນຸ ດ້ວຍການກໍ່ລັດຖະປະ ຫານທີ່ໄດ້ຮັບການໜຸງຫຼັງຈາກວໍຊິງຕັນໃນຊຸມປີ 1970 ນັ້ນ ໄດ້ສະແດງຄວາມເສົ້າສະ ຫລົດໃຈມີເນື້ອ ໄນສັ້ນໆ ຢູ່ໃນບັນທຶກຂອງກະຊວງການຕ່າງປະເທດສະຫະລັດ ເກົາຫລີເໜືອ ຊຶ່ງຜູ້ກໍ່ຕັ້ງຂອງປະເທດ ທ່ານ Kim II Sung ໄດ້ມີ ຄວາມສຳພັນຢ່າງໃກ້ສິດກັບເຈົ້າສີຫະນຸນັ້ນ ໃນວັນອັງຄານມື້ນີ້ ໄດ້ຍົກຍ້ອງມື້ລາງກະສັດຂອງກຳປູເຈຍວ່າ ມີມິດຕະພາບແບບທີ່ “ບໍ່ເຄີຍມີມາກ່ອນ” ກັບພຽງຢາງ ເຈົ້າສີຫະນຸ ໄດ້ສະເດັດສະຫວັນນະຄົດ ໃນຕອນເຊົ້າວັນຈັນວານນີ້ ທີ່ກຸງປັກກິ່ງ ຫລັງຈາກຊົງໄດ້ຕໍ່ສູ້ ກັບໂລກມະເຮັງມາເປັນເວລາດົນນານ ຮວມພະຊົນມາຍຸໄດ້ 89 ພັນສາ